భారత్‌-పాక్‌ మ్యాచ్‌ రద్దు చేయండి
బిఎస్‌ఎఫ్‌ హెడ్‌ కానిస్టేబుల్‌ కుటుంబ సభ్యులు
న్యూఢిల్లీ: ఐసిసి చాంఫియన్స్‌ ట్రోఫీలో భాగంగా ఆదివారం ఎడ్జిబాస్టిన్‌ వేదికగా జరిగిన మ్యాచ్‌ను రద్దు చేయాలని బిఎస్‌ఎఫ్‌ హెడ్‌ కానిస్టేబుల్‌ ప్రేమ్‌ సాగర్‌కు చెందిన కుటుంబ సభ్యులు ప్రధాని నరేంధ్ర మోడీ, బిసిసిఐ ప్రతినిధులను కోరారు. పాకిస్తాన్‌తో ఎలాంటి సంబంధాలు పెట్టుకోవద్దని ఈమ్యాచ్‌కు తాము పూర్తిగా వ్యతిరేకమని జవాన్‌ కటుంబ సభ్యులె ప్రకటించారు. బిఎస్‌ఎప్‌ హెడ్‌ కానిస్టేబుల్‌ ప్రేమ్‌ సాగర్‌ కుమారుడు ఈశ్వర్‌ చంద్ర భారత్‌-పాక్‌ మ్యాచ్‌ను రద్దు చేయాలని కోరాడు. చంద్ర పిటిఐకి ఇచ్చిన ఇంటర్వ్యూలో తెలిపాడు. ఈమ్యాచ్‌ని తాము పూర్తిగా వ్యతిరేకిస్తున్నామని చెప్పాడు. కుటుంబ సభ్యులను కోల్పోయి తాము ఎంత బాధపడుతున్నామో భారత ప్రభుత్వం అర్థం చేసుకోవాలని చంద్ర ఆవేదన వెలిబుచ్చారు. ఈఏడాది మేలో పాకిస్తాన్‌ ఆర్మీ భారత్‌కు చెందిన సుబేధార్‌ పరమ్‌జీత్‌ సింగ్‌, ప్రేమ్‌ సాగర్‌ను చంపి వారి శరీర భాగాలను చిద్రం చేసిన సంగతి తెలిసిందే.